
Z A P I S N I K
od 27. listopada 2026. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom trgovačkim društvom L DOMUS društvo s ograničenom odgovornošću za trgovinu i usluge, Rijeka, Martinkovac 143/5, OIB: 29384889689.

OD SUDA PRISUTNI:
Daniela Korlević, sutkinja
Dajana Jurković, zapisničar


Početak u 09:15 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: nitko, dostava poziva uredno iskazana    

Utvrđuje se da spisu prileži podnesak predlagatelja od 15. listopada 2026. prema kojem dužnik na dan 15. listopada 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 219 dana u ukupnom iznosu od 16.352,82 EUR.

Utvrđuje se da je privremeni stečajni upravitelj po nalogu suda od 30. rujna 2026. podnio pisano izvješće koje je objavljeno na mrežnoj stranici e – Oglasnoj ploči suda 26. listopada 2026.

[bookmark: _Hlk231370714]U prethodnom postupku privremeni stečajni upravitelj naveo je da je stupio u kontakt sa zastupnicom dužnika po zakonu koja je u mailu navela da dužnik nema nikakve imovine.
Privremeni stečajni upravitelj zatražio je dostavu bruto bilancu dužnika za 2025., ali je zastupnica dužnika po zakonu navela da ista nije niti sačinjena. Punomoćnik je naknadno obavijestio privremenog stečajnog upravitelja da prijašnje knjigovodstvo dužnika nije predalo novom knjigovodstvu knjigovodstvenu dokumentaciju dužnika.
Uvidom u javne registre, privremeni stečajni upravitelj utvrdio je da dužnik nema u vlasništvu nekretnina, a niti je evidentiran kao vlasnik motornih vozila.
Prema jedinoj javno dostupno bruto bilanci za 2024. dužnik ima iskazanu ukupno imovinu u iznosu od 41.477,95 EUR, od čega dugotrajnu materijalnu imovinu u iznosu od 12.431,25 EUR, zalihe u vrijednosti od 13.590,00 EUR, potraživanja u iznosu od 976,00 EUR, kratkotrajnu financijsku imovinu u iznosu od 12.190,02 EUR i novca u banci u blagajni u iznosu od 2.291,02 EUR.
Zbog nepostojanja dokumentacije za kasnija razdoblja, privremeni stečajni upravitelj nije bio u mogućnosti utvrditi stvarnu vrijednost dužnikove imovine.

Privremeni stečajni upravitelj sačinio je predračun predvidivih troškova prethodnog i otvorenog stečajnog postupka za razdoblje od šest mjeseci u iznosu od 2.571,21 EUR, u koji nije uključenja nagrada za rad stečajnom upravitelju.

Privremeni stečajni upravitelj utvrdio je da nema nikakvih uvjeta za nastavak poslovanja, niti za izradu stečajnog plana, a ne posjeduje realnu imovinu iz koje bi se mogli namiriti troškovi prethodnog i otvorenog stečajnog postupka. Predlaže sudu postupiti u smislu čl. 132. SZ-a.

Utvrđuje se da prema Očevidniku neizvršenih osnova za plaćanje na dan 27. listopada 2026. dužnik ima neizvršene osnove za plaćanje u ukupnom iznosu od 16.368,24 EUR u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje.

Sudac donosi
r j e š e n j e 

I. Nalaže se dužniku u roku od osam dana dostaviti privremenom stečajnom upravitelju Ana Marii Kellegher, Zagreb, Krajiška ulica 25/1, bruto bilancu dužnika za 2025. budući jedina javno dostupna dokumentacija dužnika je bilanca za 2024., sve pod prijetnjom izricanja novčane kazne u iznosu od 300,00 EUR.

II. Nalaže se privremenom stečajnom upravitelju da po primitku dokumentacije od strane dužnika sačini dopunu izvješća s posebnim osvrtom na imovinu dužnika odnosno mogu li se imovinom dužnika namiriti troškovi stečajnog postupka.

III. Slijedom navedenog današnje ročište se odgađa, a slijedeće zakazuje za 

3. prosinca 2026. u 09:30 
   kod Trgovačkog suda u Rijeci 

će se pozvati objavom ovog poziva na mrežnoj stranici e-Oglasne ploče suda pozvati predlagatelj, privremeni stečajni upravitelj i zastupnik dužnika po zakonu.

Dovršeno u 9:20

 	  	                                    Sutkinja             	




				              Zapisničar 	          	  

